หุ้นปิดเช้าบวก 5.62 จุด
SET ช่วงเช้าปิดที่ระดับ 1,033.95 จุด เพิ่มขึ้น 5.62 จุด(+0.55%) มูลค่าการซื้อขาย 10,130.36 ล้านบาทปรับขึ้นต่อรับแรงซื้อ LTF,RMF-ราคาน้ำมันขึ้นหนุน
29 ธ.ค. 2553

SET ช่วงเช้าปิดที่ระดับ 1,033.95 จุด เพิ่มขึ้น 5.62 จุด(+0.55%) มูลค่าการซื้อขาย 10,130.36 ล้านบาทปรับขึ้นต่อรับแรงซื้อ LTF,RMF-ราคาน้ำมันขึ้นหนุน
ตลาดหลักทรัพย์ ปิดตลาดช่วงเช้าวันนี้ที่ระดับ 1,033.95 จุด เพิ่มขึ้น 5.62 จุด(+0.55%) มูลค่าการซื้อขาย 10,130.36 ล้านบาท   
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,035.00 จุด และแตะจุดต่ำสุดของช่วงเช้าที่ระดับ 1,030.84 จุด
นายพิชัย เลิศสุพงศ์กิจ ผู้อำนวยการฝ่ายอาวุโสฝ่ายการตลาด บล.ธนชาต กล่าวว่า ตลาดหุ้นไทยเช้านี้มีแรงซื้อจากสถาบันในประเทศทั้งจากกองทุน LTF และ RMF เข้ามาอย่างต่อเนื่อง ทำให้ดัชนีฯปรับตัวขึ้นและสามารถยืนเหนือระดับ 1,030 จุดได้ แต่วอลุ่มโดยรวมยังค่อนข้างเบาบาง
ทั้งนี้ ตลาดฯยังมีมุมมองบวกต่อการฟื้นตัวของเศรษฐกิจสหรัฐฯ หลังตัวเลขเศรษฐกิจต่างๆในเดือนธ.ค.ออกมาค่อนข้างดี ประกอบกับ ได้รับปัจจัยหนุนจากราคาน้ำมันที่ยังคงทรงตัวอยู่ในระดับสูงในรอบ 26 เดือน ด้านตลาดหุ้นภูมิภาคเช้านี้ส่วนใหญ่แกว่งตัวในแดนบวกอย่างแคบๆ
แนวโน้มการลงทุนในช่วงบ่ายนี้ นายพิชัย กล่าวว่า ตลาดฯมีโอกาสปรับตัวขึ้นไปได้ต่อ พร้อมให้แนวรับ 1,030 จุด แนวต้าน 1,045 จุด